અત્યાર લગી શાબ્દિક બાણોનો સામનો કરી રહેલા નૌતમલાલે કહ્યું : ‘આની પછવાડે સાહેબનીયે કોઇ ગણતરી હશે એ જરૂર, બાકી તેઓ આમ સાવ ભગવાન ભરોસે રહીને હાર સહન ન કરે. 2019ની લોકસભાની ચૂંટણી મોદી વિરુદ્ધ ઓલ થઇ જશે ને એનો ફાયદો મોદી લેશે. વિપક્ષી વોટ્સ વહેંચાઇ જશે.' એ સાંભળી બાબ્ભઇ બોલ્યા : ‘સેઠિયાવ, હવે તો તમે ભીંત ભૂલો સો. કર્ણાટકની આ નાકવાઢુ ઘટનાએ તો વિપક્ષી એકતાનાં નવાં બીજ મજબૂત રીતે રોપી દીધાં સે.' રણછોડે કહ્યું : ‘હમણાં ઘોડાઓના સંગઠને જંગલના રાજાને ફરિયાદ કરી કે ગધેડાઓની લે-વેચને હોર્સ-ટ્રેડિંગ નામ દઇને અમને ખોટા વચ્ચે લાવવામાં આવે છે.'